text:
Dévisa
Dévisa nyaéta pakakas pembayaran luar nagari anu bisa ditukeurkeun ku duit luar nagari.[1] Dévisa ogé diperlukeun pikeun ngaimpor barang sarta jasa, méré hibah, méré injeuman, mayar injeuman, sarta nyimpen modal di luar nagri.[2]Fungsi utama dévisa nyaéta ngagampangkeun patukeuran sarta pembayaran antarnegara.[2] Wangun dévisa éta sorangan bisa mangrupa valuta deungeun, emas watangan, wesel deungeun, sarta surat-surat berharga.[2]
Pakakas Pembayaran Internasional[édit | sunting sumber]
Sawatara wangun umum pakakas pembayaran internasional anu mindeng dipaké nyaéta (1) Cable Order (transfer telegrafis) mangrupa cék anu diteruskeun ngaliwatan taleks atawa telepon ku bank di nagara panarima warta pikeun mayarkeun ka jelema atawa pihak anu ngabogaan hak narimana.[2] (2) Bill of Exchage (wesel) nyaéta surat paréntah pikeun mayar sajumlah duit ka jelema anu ngaranna ditunjuk dina surat éta dina mangsa anu baris datang. (3) Letter of Credit nyaéta surat anu dijieun bank kana paréntah importir anu dijerona aya pernyataan yén bank nyatujuan pikeun mayar wesel anu baris dikenyang ku éksportir.[2] (4) Sedengkeun Pribadi Compensation nyaéta cara pembayaran anatar jelema anu utang-piutang antar dua nagara tampa ngalakonan transaksi kaluar atawa aya arus duit kaluar ti salah sahiji nagara. Contona, urang boga hutang ka saurang bangsaan Malaysia tapi urang ogé miboga piutang kana jelema séjén di ditu; pikeun méréskeun hutang-piutang bisa dibéréskeun ku maranéhanana duaan tampa kudu mayar ka Indonésia.[2]


c: text/html

text:
Jérman Nazi
Jérman Nazi atanapi Reich Katilu ngarah ka utamina jaman ti taun 1933 nepi ka 1945, nalika Adolf Hitler mingpin nagara Jérman alaku diktator jeung yebarkeun ideologi nasional-sosialisme (Nationalsozialismus). Reich nyaéta kecap basa Jérman pikeun "karajaan". Disebut karajaan katilu sabab karajaan kahiji nyaéta Kakaisaran Romawi Suci, lamun karajaan kadua nyaéta Kakaisaran Jérman. Dina jaman ieu, Jérman tumuwuh ti nagara anu éléh Perang Dunya I nepi ka jadi salasahiji kakiatan militér nu panggedéna di dunya. Dina waktos nu sarua ogé aya pulitik rasis anu ngaluhurkeun bangsa Arya sareng ngahandapkeun ras-ras lian.
Tingali ogé[édit | sunting sumber]
- Perang Dunya II
- Nazi
- Holocaust
- Kamp konséntrasi
- Républik Féderasi Jérman
- Républik Démokratik Jérman
- Wates Oder-Neisse
- Fasisme

robotstxt: allowed

filter: keep


text:
LAMUN pareng keur cicing hareupeun hawu, bari meuleum sampeu, diharudum ku samping butut, teu poko ngelepus udud daun kawung, dibarengan ku hiliwirna angin isuk, teu poho cai kopi pait sageulas. Ari diuk luhureun jojodog, geus pasti bari milang katunggara, ngitung ka bingung. Da kusabab hate keur gudawang , lain kulantaran raheut kakadek bedog atawa kakeureut raheut ku peso. Da puguh ieu mah gudawangna oge lantaran kanyeunyeurian kusabab bebene direbut batur. Eh, lain direbut ketah, da puguh manehna hayangan kanu lain.
Lamunan tinggal lamunan, da geuning ari keur ngarandapan ka sedih mah naon anu katenjo ku panon teh sagala rungseb, nenjo ember siga tutunggul kubur, nenjo cai es rujah kalapa siga dahdir, nenjo mobil ge apan siga beca butut anu ngadon camberut. Diuk dina jojodog asa ngalayang kakalayangan, sok rus ras kana sumeblahna manah, asa hayang teuing ngajol ka jurang anu jero, atawa ngadagorkeun sirah kana tihang listrik. Cai kopi pait teh asa beuki pait, melel, geus teu wawuh deui jeung letah, bener…. sok hayang nyeblokkeun cai kopi kana rarayna anu geulis, nu geus ngaraketan hate, udud daun kawung mah geus puguh, da tidituna oge hangru, bau, asa mingkin hangru, hanyir nu aya.
Duh, asa poek mongkleng buta rata kieu alam dunya. Rek lumaku kaditu ka dieu geus teu sumanget, da sumangetna geus beakeun dipaokan ku bebene hate. Komo lamun leungen abus kana saku boh baju boh calana, duit geus beak, gajih sabulan teh ngan saukur beak keur mayar setoran Motor. Keuna ku paribasa nete semplek nincak semplak, kitu salah kieu salah, lamun awak keur tiis mah sagala rupa oge karasa tiisna;
Hate asa beuki gudawang, moal bisa diubaran ku karembong beureum, moal bisa dibeukeut ku samping kebat, nalika katenjo bebene hate pangupa jiwa pujaan manah keur digagandong ku kabogohna. Katenjo ku juru panon manehna meni suka bungah, seuseurian, atoh, gumbira, sedengkeun ari kuring ngadon ngolomoh curuk, bari reumbay ku ci panon ngalembereh kana pipi. Bener, katunggara euweuh tungtungna, hayang teuing anu digandong teh labuh, terus anu ngagandongna oge pipilueun labuh, salian ti labuh teh hayang teh sirahna diadu jeung batu cadas, terus katenggar ku tanduk munding mang Ganda. Kitu… hate oge jadi goreng ka batur, sirik pidik jadi cirina ati.
Keur ngadon ngalamun hareupeun hawu, gorowok anu jadi nini ngageroan. Duh, geus pasti rek nitah balanja ka Warung atawa maraban hayam jeung embe. Geus puguh awak asa lalungse, kari-kari dititah kudu ngalakonan nu karitu patut. Mending ngasupkeun sirah kana hawu jigana teh, maturan beuleum sampeu dina ruhayna seuneu anu marakbak. Ngan, ari ngalawan kanu jadi nini mah teu wani, da ceuk mang Haji Jajang ge eta teh dosa gede, sanajan keur gering hate, embung ari dikutuk jadi batu atawa arca kunu jadi nini mah. Kapaksa bari ngulapes-ngulapes oge nyamperkeun kanu jadi nini. Masih di harudum ku samping butut, beungeut mah geus puguh leuwih butut alabatan bubuturan jeung topo paranti ngepel.
Duh gusti…. Nini nitah ngala cai, kudu nimba di sumur Haji Ook. Mangkaning kudu ngaliwatan ka imah manehna. Rek ngala cai kanu jauh geus puguh waregah, kapaksa sanajan era jeung embung nenjo manehna oge ngala cai teh ka Sumurna Haji Ook. Ember dibawa meni beurat nakeran asa ngajingjing stum jeung beko, samping masih dipake morosot saeutik mah teu jadi masalah, da keur nyeri hate ieuh, buuk masih acak-acakan kusabab can mandi kana tilu poena, awak ngan saukur dibunian ku kaos sangsang kohok, geus teu sumanget barangpake ku papakean anu aralus teh, calana levis, baju cele, kameja jeung kaos merek ” Harley Davidson” mah geus teu dipalire. Komo make minyak seungit mah, dalah minyak merek ” Bulgary atawa Kenzo” oge geus teu ka ambeu-ambeu acan seungitna. Bulu kelek rangeteng siga hurang anu napel kana bulu bitis, teuing bau teuing heunteu da ku irung mah teu kaangseu-angseu acan.
Jantung ratug, manah sumeblak, nalika nenjo manehna keur sasapu hareupeun imah. Rek nguliseud ka pipir kaburu katenjoeun. Dada asa beuki rongkah kaduruk nalika manehna gugupay, lain ku lengueun tapi ku sapi nyere, ” Kang Kesinih….!” Pokna teh. Duh kieu geuning ari jalma leutik mah teu ku batur ku deungen pada ngahinakeun. Jigana dianggap runtah kuring teh. Disaruakeun jeung kalakay daun nangka.
Bari leumpang lalaunan hate dipinuhan ku amarah kapaksa ngadeukeutan manehna.
” Aa, maafin Ijoh ya!” Pokna semu kekelemesan.
Nepika katenjo taneuh beureumna oge, moal dihampura ku aing!!! Gerentes hate, da ngadak-ngadak jadi sebel atuh nenjo manehna sok sanajan ceuk batur mah manehna teh kembang desa, awewe panggeulisna, ayeuna mah katenjo ku kuring siga kuntilanak, ririwa, atawa bebegig sawah.
” Aa, mau khan Maafin Ijoh!!” Pokna deui, ” Aa, orangnya baek dweh!”
Ah, siahh… tong loba ngomong, haseum kadengena oge, komo bari luwu -lewe kitu mah, kagok borontok kapalang belang aing mah kumaha engke we, teu sudi ngahampura kana kalakuan awewe model maneh, awewe nu teu satia kana sabda, awewe nu sok jalir kana jangji, awewe anu gampang kabongroy ku harta jeung ku banda, awewe nu teu bisa ngahargaan kana cinta, awewe burunungul, awewe gelo, kitu hate ngagorowok tapi hese dikedalkeunana.
” Ya, udah… Ijoh mendingan nyapuin lagi buruan…!” Ceuk manehna, bari sasapu jeung teu nolih deui ka kuring.
Kuring ngajugjug bari ngagedir ku amarah ka sumur Haji Ook. Loba pisan awewe anu keur kukumbahan, nyeuseuh jeung ngala cai.
Bener…. asa hayang ngajol ngagujubarkeun maneh ka jero sumur mun teu nenjo kanu jadi nini mah. Nimba cai ge dipangpenkeun ember teh ka jero sumur. Kabeh anu aya didinya katenjo kagetna, malah ceu Itoh mah molotot sagala.
” Aduh… kunaon silaing teh Sujang…. kos anu kasurupan ku Mbah Lemud siah ngala cai teh. Eta kade ember bisi beulah!”
” Hampura , Ma!!” Ceuk kuring bari jung ngangkatkeun ember anu geus pinuh ku cai.
Ember ku kuring dilepaskeun, cai ngabayabah ngalembereh dina taneuh, bumi alam asa inggeung, kawas aya lini sayuta skala richter, tetenjoan ranyany kararoneng, geus teu inget kana nanaon deui, waktu nenjo manehna keur ngepel di barengan ku kabogoh anyarna. Silih simbeuh ku cai, saleuseurian, silih udag di buruan, malah si Pepen, kabogoh anyuarna mah siga nu ngahajakeun sok tual-toel kana kana gado manehna.
” Aa, Apen, ayo kejar , IJoh!!!” Pokna teh, bari ngadelekan ka kuring, siga nu ngahaja mapanas.
Kuring balik, ember kosong dijingjing, samping nyapuan taneuh, cimata ngeclakan euweuh beakna.
” Jang, kunaon ari nyaneh!” Ceuk nu jadi nini bari ngusapan kana buuk.
” Ujang teh nuju raheut manah, Ma…”
” Keun atuh da biasa ari nandangan nu kitu mah. Geus ah ngewa, era ku tatangga…”
Sajongjonan kuring cicing. Omongan nu jadi kolot aya benerna. Ucapan nini teu salah, raheut hate mah geus biasa, pasti tumiba ka sakuliah jalma. Tong boroning aing, selebritis oge loba anu putus cinta, jalma-jalma gede oge loba nu raheut hate. Gerentes hate.
Berebet kuring lumpat, muru ka Imah manehna. Geus teu panas deui ayeuna mah, waktu manehna silih udag jeung si Pepen.
” Ijohhhhhh……… Aa maafin neng!” Ceuk kuring ngagorowok. ” Aa.. ayeuna sudah boga semangat deui….!” Ceuk kuring poho samping nyingsat saeutik, ” Masih loba keneh ceuk ema oge awewe lain salian maneh Ijoh…!”
Manehna jeung si Pepen bati olohok ngebang kadu, mata simeuteun, nenjo kalakuan kuring anu kitu.
Bari ngeupeulkeun leungeun, kuring lumpat ka jalan, teu malire loba nu nenjokeun, terus ngagorowok, ” Aing Lalanang ti medan laga, lalaki ti tegal jurit, tineung-ludeung moal honcewang komo ringrang, awewe masih keneh loba , awewe masih keneh loba nu nganti aing!! Ieu aing… lalaki sajati, nu moal eleh kusabab raheutna ati….!” Kuring gogorowokan sapanjang jalan.
Ceuk batur mah, kuring teh geus jadi jalma gelo da uanggal poe ngadon lumampah kaditu ka dieu bari gogorowokan, jeung ngucapkeun, ” Aing lalaki sajati….”.
BALANDONGAN, MARET 2010


text:
Sangu goréng
sangu goreng nyaeta sangu anu diberi bumbu biasanya sok lada sarta digoreng kadang mah sok dotamahan make bahan-bahan sejen saperti sosis, baso,endog, jeung daging [1]. Sangu goreng teh dahareun anu paling dipikarésép di Asia Timur jeung Asia Tenggara.
cara ngadamél sangu goreng[édit | sunting sumber]
Bahan:
- sangu tiis
- kécap
- saos tomat
- minyak kalapa
Bumbu yang dihaluskeun:
- bawang beureum
- bawang bodas
- cabé beureum
- tarasi sakedik
Bahan Palengkep:
- bonteng
- endog
- daging hayam goreng
- Bawang goreng
carea nyieunna :
- panaskeun minyak kalapa dina katél goréng bumbu anu tos di haluskeun nepika seungit,terus asupkeun sangu tiisna kocékeun nepika rata. asupkeun oge saos tomat jeung kecap. kocékeun deui nepika rata. Angkat, tur siap siap dipidangkeun jeung bahan bahan paléngkeupna.


text:
Ucing-ucingan
Ucing sumput nyaéta kaulinan lulumpatan jeung nyingcétan lantaran diudag jeung rék ditoél ku nu jadi ucing.
Palaturan[édit | sunting sumber]
Ucing-ucingan biasana dipaenkeun ku leuwih ti 2 urang. paraturananan dimimitian ku undian/hompimpah pikeun nangtukaeun saha ucingna. budak anu kabagen jadi ucing kudu ngudag babaturanana sangkan beunang katoel/katepak. aya dua paraturan nyaeta mun geus beunang katoel ku ucing, otomatis jadi ucing jeung budak nu jadi ucing samemehna bisa bebas tina tugas jadi ucing.
Paraturan sejenna, mun pareng beunang katepak ku ucing, nu katepak eta otomatis jadi babaturan ucing, jeung nu ucing memehna tetap jadi ucing tepi ka kabeh anu miluan ucing-ucingan bisa katewak. mun geus katewak, biasana balikan deui tina hompimpah.


text:
Babagian administratif Arménia
Arménia dibagi kana 11 babagian administratif, 10 di antawisna nyaéta propinsi, kawanoh salaku marzer (մարզեր) atanapi dina bentuk tunggalna, marz (մարզ) dina Basa Arménia.
Yérévan miboga status husus salaku ibu kota nagara. Pupuhu éksekutif dina unggal 10 marz nyaéta marzpet, ditunjuk ku pamaréntah Arménia. Di Yérévan, pupuhu éksekutifna nyaéta walikota, ditunjuk ku présidén.
Propinsi[édit | sunting sumber]
Di handap nyaéta daptar propinsi-propinsina kalawan populasi, aréa, jeung kapadetanna. Angka-angkana nyaéta ti Badan Statistik Nasional Républik Arménia. Perhatoskeun yén wewengkon Propinsi Gegharkunik ngawengku Dano Sevan, nu miboga 1,278 square kilometres (493 sq mi) ti téritorina.
Komunitas (hamaynkner)[édit | sunting sumber]
Dina unggal propinsi nyaéta komunitas (hamaynkner, tunggal hamaynk). Unggal komunitas nyaéta wangun pamaréntahan sorangan jeunf miboga 1 atanapi leuwih panyicingan (bnakavayrer, tunggal bnakavayr). Panyicingan dikelompokkeun salaku kota (kaghakner, tunggal kaghak) atanapi désa (gyugher, tunggal gyugh). Dina 2007, Arménia miboga 915 komunitas, nu mana 49 dipertimbangkeun salaku kota jeung 866 sésana désa. Ibu kotana, Yérévan, ogé miboga status salaku hiji komunitas.[1] Tambihannana, Yérévan dibagi kana 12 distrik semi-otonom.
Tingali ogé[édit | sunting sumber]
Rujukan[édit | sunting sumber]
- ↑ "Badan Administrasi Régional". Pamaréntah Républik Arménia. Diarsipkan dari yang asli pada 20 April 2008. Diakses pada 11 Séptémber 2008.
Tumbu kaluar[édit | sunting sumber]
Citakan:Articles on first-level administrative divisions of European countries Citakan:Articles on first-level administrative divisions of Asian countries


text:
Gunung Guntur
Gunung Guntur nya éta salasahiji gunung nu aya di Kabupatén Garut, perenahna aya di Kampung Dukuh Desa Pananjung Kecamatan Tarogong Kalér, 3 km ti ibukota Kecamatan Tarogong Kalér jeung 7 km ti ibukota Kabupatén Garut.[1] [2] Legana ieu gunung kurang leuwih 250 ha nu diriksa ku BKSDA Jawa Barat II kalawan nyoko kana aspek legalitas mangrupa SK Mentri Kehutanan No:274/kpts II/99. [1] Gunung Guntur mangrupa gunung nu aktivitas vulkanikna masih aktif sarta mangrupa bagian tina runtuyan stratovolkano di beulah kalér-ngulon Kota Garut.[1] Ieu gunung jangkungna 2.249 mdpl kalawan 4 puncak tur miboga hiji kawah di salasahiji puncakna. [1]
Batas administrasi wilayah Taman Wisata Alam Gunung Guntur nya éta béh kalér watesna téh Désa Pasawahan, béh kulon jeung Kabupatén Bandung, béh kidul jeung Désa Pananjung, sarta béh wétan jeung Désa Rancabango. [1] Ieu gunung miboga wangun lamping nu kawilang unik nepi ka bisa ngirut sing saha waé nu ningalina.[2] Di lamping béh wétan, bisa katingali tapak bituna gunung guntur nepi ka euweuh tatangkalan gedé, nu katingali ngan saukur tapak-tapak ngalirna lava.[2] Lantaran kaéndahanana, ieu gunung mindeng dijadikeun inspirasi ku para seniman.[2] Contona waé, lagu Malati di Gunung Guntur nu rumpakana ditulis ku Wahyu Wibisana jeung laguna dianggit ku Mang Koko. [2] Sanajan éndah ditingalina, ieu gunung kungsi ngaringrangkeun masarakat sabudeureun kota Garut, lantaran taun 2003 basa gunung papandayan bitu, status gunung guntur kungsi jadi waspada lantaran aktivitas vulkanikna ngaronjat pisan. [2]
Ti puncak gunung guntur, urang bisa ningali kaéndahan kota Garut, ogé gunung-gunung nu lainna. Lantaran taneuhna nu garing jeung lampingna nu pinuh ku eurih, ieu gunung gampang kahuruan. [2] Cinyusu nu kaluar ti salasahiji lampingna ogé aya nu suhuna panas nepi ka dijadikeun sumber cai keur kawasan wisata Cipanas Garut. [2] Salian ti éta, masarakat ogé ngamangpaatkeun lamping ieu gunung pikeun ngali keusik jeung batu nu bisa ngahudang urug nu matak jadi mamala keur masarakat sabudeureunana. [2]
Wilayah TWA Gunung Guntur can pati dimekarkeun kalawan inténsif pikeun objék pariwisata. [1] Sanajan kitu, ieu gunung mindeng didatangan ku para penjelajah sarta dijadikeun tempat keur kémping jeung leuleuweungan. [1]
Data Bituna Gunung Guntur[édit | sunting sumber]
- Taun 1690, gunung guntur bitu kacida rongkahna nepi ka loba korban jiwa. [2]
- Taun 1770-1780, euweuh katerangan. [2]
- 1777, bitu.[2]
- 1780, bijil lahar. [2]
- 1803, (3-5 April).[2]
- 1807, (9 Méi).[2]
- 1809, euweuh katerangan. [2]
- 1815, (15 Agustus-21 Séptember)[2]
- 1816 (21-24 Oktober)[2]
- 1825, leuweungna kahuruan.[2]
- 1827-1828, euweuh katerangan. [2]
- 1832 (16 Januari, 8-13 Agustus).[2]
- 1833 (1 Séptember).[2]
- 1834/ 1835/ 1836 (Désémber)[2]
- 1840, lahar ngalir ka Cipanas. [2]
- 1841, bitu rongkah nepi ka 400.000 tangkal kopi paéh (14 Nopémber). [2]
- 1842, lahan ruksak (4 Januari, 25 Nopémber). [2]
- 1847, euweuh katerangan.[2]
- 1885, euweuh katerangan [2]
- 1887, euweuh katerangan [2]
- 1929, bitu nepi ka ngaruksak kampung jeung ngabalukarkeun loba korban. [2]
Sasakala Gunung Guntur[édit | sunting sumber]
Kacaturkeun, aya hiji karajaan di Gunung Kutu. [2] Éta karajaan téh ngaranna Korobokan. [2] Raja nu ngawasana nya éta Sunan Ranggalawé. [2] Sakuduna mah, nu nyicingan tahta téh nya éta lanceukna nu ngaranna Ratna Inten Déwata, ngan lantaran Inten Déwata téh awéwé jadi nu diangkat salaku raja téh nya éta Ranggalawé. [2]
Hiji mangsa, Karajaan Korobokan ngalaman usum katiga nu kacida lilana nepi ka rahayat téh sangsara pisan. Raja bingung mikiran nasib rahayatna. [2] Sanggeus sawala jeung Patih Karajaan, ahirna Raja nyindekkeun rék nyieun situ keur nampung cai. [2] Ngan aya hiji hal nu jadi bangbaluh nya èta lahan nu rék dijadikeun situ téh dicicingan ku lanceukna, Ratna Inten Déwata. [2]
Sunan Ranggalawé ménta ka lanceukna sangkan masrahkeun lahan milikna keur dijadikeun situ. [2] Tapi Ratna Inten Déwata keukeuh teu mikeun bari pok nyarita "Geus mah aing téh teu jadi raja, imah aing gé rék direbut ogé nyah!" [2]
Sunan Ranggalawé ahirna teu bisa maksa. [2] Kalah kumaha gé, Inten Déwata téh lanceukna nu kudu dihurmat. [2]
Patih Karajaan kacida kuciwana ningali sikap Ranggalawé. [2] Manéhna nganggap yén rajana téh geus teu hayang paduli kana nasib rahayat nu kacida sangsarana. [2] Rajana dianggap teu boga kawani keru ngalawan lanceukna nu ngan saukur awéwé. [2]
Sunan Ranggalawé pohara bingungna.[2] Tapi sanggeus dipikir dibulak balik, manéhna cindek rék nepungan lanceukna. [2] Sakumaha harita, Inten Déwata keukeuh embung nganteur kana kahayang adina. [2] Ahirna lantaran ngarasa tanggung jawab keur nyalametkeun rahayatna sarta tuluy-tinuluy dipaksa ku Patih Karajaan, Ranggalawé ahirna maréntahkeun sakabéh rahayatna keur ngabendung lahan milik lanceukna pikeun dijadikeun situ. [2]
Ratna Inten Déwata kacida ambekna tapi manéhna teu bisa ngalawan adina. [2] Ahirna Inten Déwata indit ka puncak Gunung Kutu nu teu pati jauh ti imahna. [2] Di puncak gunung éta, manéhna tapa sarta ménta ka Gusti Hyang Agung sangkan adina disadarkeun yén manéhna geus nganiaya lanceukna sorangan. [2]
Ratna Inten Déwata ngawurkeun kembang jeung taneuh garing di puncak Gunung Kutu. [2] Teu lila ti dinya, langit ngadadak angkeub pinuh ku méga hideung. [2] Ratna Inten Déwata gura-giru indit ninggalkeun éta gunung. [2]
Tuluy, Gunung Kutu bitu kalawan rongkahna sarta ngancurkeun Karajaan Korobokan. [2] Lantaran bituna siga guntur, éta gunung téh dingaranan Gunung Guntur tepi ka kiwari. [2]